Han har kun været folketingskandidat i et par dage. Men allerede nu er Mohammad Sabah Ahmad en stærkt omdiskuteret politiker.

På et møde søndag valgte 53 ud af 86 stemmer under et møde i Alternativet i Østjyllands Storkreds at opstille den 25-årige mand til Folketinget på trods af hans fortid som blandt andet talsmand for den omdiskutererede Grimhøjmoske i Aarhus, der flere gange er blevet kritiseret for at være centrum for ekstremisme.

Moskéen prædiker »nonsens«, skriver Mohammad Sabah Ahmad i et debatindlæg om »fejl i min fortid«, hvor han også fortæller, at han har medvirket til en bombetrussel.